《和运司园亭 其一 西园》
宋代·丰稷

仙化二十四，境远难遍探。锦城使君园，雅与云洞参。

回光试一览，紫翠绝西南。池映金波静，花沾玉露甘。

作者简介：丰稷（1033—1107）北宋官员。字相之，谥清敏，明州鄞县（今浙江宁波）人。嘉祐四年进士。历官谷城令、监察御史、国子祭酒、吏部侍郎、御史中丞，奏劾蔡京，转工部尚书兼侍读，改礼部，尽言守正，积仵贵近，出知越州，蔡京得政，贬道州别驾、台州安置，除名，徙建州卒。